Source: https://www.podnikajte.sk/sro/zalozenie-sro-2019-elektronicky-osobne
Timestamp: 2019-11-14 21:42:28+00:00

Document:
Založenie s.r.o. v roku 2019 - elektronicky alebo osobne | Podnikajte.sk
S.r.o. v roku 2019
Spoločnosť s ručením obmedzeným (s.r.o.) je právnickou osobou, ktorá v Slovenskej republike predstavuje jeden z viacerých druhov obchodných spoločností. Konkrétne ide o kapitálovú spoločnosť typickú pre nižšie alebo stredne náročné podnikanie, ktorú môže založiť najmenej jeden a najviac päťdesiat spoločníkov.
Ešte pred samotným zápisom s.r.o. do obchodného registra budete musieť absolvovať viaceré kroky:
určiť predmet podnikania (podnikateľskej činnosti),
určiť sídlo s.r.o.,
určiť obchodné meno s.r.o.,
určiť spoločníkov, konateľov a správcu vkladu,
založiť s.r.o., t. j. vypracovať zakladateľské dokumenty,
ohlásiť živnosť príslušnému živnostenskému úradu,
získať súhlas správcu dane a Sociálnej poisťovne (v prípade existencie nedoplatkov).
Detailnejší opis jednotlivých krokov nájdete v článku Založenie s.r.o. v roku 2019 - postup.
Dva spôsoby zápisu s.r.o. do obchodného registra (založenia s.r.o.)
Po úspešnom vykonaní vyššie vymenovaných úkonov môžete pristúpiť k tomu finálnemu, a to k podaniu návrhu na zápis s.r.o. do obchodného registra.
V roku 2019 môžete návrh na zápis s.r.o. do obchodného registra podať jedným z dvoch spôsobov:
Podľa Obchodného zákonníka ho musíte podať do deväťdesiatich dní od založenia spoločnosti alebo od doručenia listiny, ktorou sa preukazuje živnostenské alebo iné podnikateľské oprávnenie. Spoločnosť s ručeným obmedzeným vzniká dňom, ku ktorému bola zapísaná do obchodného registra.
S.r.o. vzniká dňom zápisu do obchodného registra.
Osobný zápis s.r.o. do obchodného registra v roku 2019
Ak sa rozhodnete pre klasický spôsob podania návrhu na zápis s.r.o. do obchodného registra, teda osobné podanie, budete musieť osobne navštíviť príslušný registrový súd – okresný súd sídliaci v krajskom meste podľa sídla novovznikajúcej s.r.o. (napr. Okresný súd Trenčín pre trenčiansky kraj). Prípadne môžete návrh spolu s potrebnými dokumentmi zaslať registrovému súdu poštou.
Príklad: Adam si založil spoločnosť BLUE s.r.o. so sídlom v Martine. Návrh na zápis tejto s.r.o. do obchodného registra musí podať Okresnému súdu Žilina.
Návrh na zápis sa podáva na predpísanom formulári zverejnenom na stránke Ministerstva spravodlivosti SR v listinnej podobe (Formulár č. 7 - návrh na zápis spoločnosti s ručením obmedzeným). V ňom budete musieť vyplniť viaceré údaje, niektoré totožné ako v zakladateľských dokumentoch (napr. identifikačné údaje navrhovateľov, údaje o novovznikajúcej s.r.o. – obchodné meno, sídlo, IČO, predmety podnikania, ďalej údaje o konateľoch a spoločníkoch, o ich vkladoch, údaje o základnom imaní, zoznam príloh a i.). Vlastnoručný podpis konateľa musí byť úradne osvedčený (napr. notárom).
K návrhu je potrebné doložiť nasledovné prílohy v dvoch vyhotoveniach:
zakladateľské dokumenty - t. j. zakladateľskú listinu/spoločenskú zmluvu, vyhlásenie správcu vkladu o splatení vkladu, súhlas vlastníka nehnuteľnosti, v ktorej bude mať s.r.o. sídlo, podpisový vzor konateľa, vyhlásenie jediného spoločníka, ak je zakladateľom s.r.o. jedna osoba, plnomocenstvo, ak návrh podáva iná osoba ako konateľ spoločnosti,
Rada: V niektorých prípadoch registrový súd vyžaduje spolu so súhlasom vlastníka nehnuteľnosti aj list vlastníctva nehnuteľnosti, ktorá má byť zapísaná ako sídlo spoločnosti do obchodného registra. Väčšine registrových súdov však postačuje aj internetový výpis z listu vlastníctva, ktorý si môžete zadarmo stiahnuť na webovej stránke katastra.
Pokiaľ disponujete potrebným príslušenstvom, môžete na podanie návrhu využiť elektronickú službu dostupnú na portáli verejnej správy slovensko.sk.
aplikáciu na prihlasovanie (tzv. eID klient) a balík aplikácií pre kvalifikovaný elektronický podpis (tzv. D.Suite/eIDAS) - tieto nájdete na portáli slovensko.sk v sekcii Na stiahnutie.
Portál slovensko.sk má slúžiť na uľahčenie zápisu s.r.o. z pohodlia domova.
Po prihlásení nájdite v sekcii Podnikateľ, v časti Začatie podnikania pod záložkou Registrácia právnickej osoby elektronickú službu označenú ako Podávanie návrhu na zápis, zmenu a výmaz údajov v obchodnom registri. Následne zvolíte príslušný registrový súd - okresný súd sídliaci v krajskom meste (podľa sídla s.r.o.) a kliknutím prejdete na elektronickú službu.
Ďalším krokom je vyplnenie základných údajov: typ podania - prvozápis, právna forma - s.r.o., registrový súd – ten istý, čo ste zvolili predtým a obchodné meno s.r.o. – to, ktoré ste pre vašu firmu vybrali. Okrem toho treba vyplniť aj zvyšné údaje ako meno a priezvisko, IČO, sídlo s.r.o. a zadať e-mail. Následne môžete pristúpiť k nahratiu jednotlivých dokumentov v elektronickej podobe (odporúča sa formát PDF, TIFF alebo RTF). Tie však najprv musíte mať podpísané svojim občianskym preukazom (zaručeným elektronickým podpisom). Ako prvý pripojíte formulár, potom ostatné nevyhnutné prílohy (rovnaké ako sme uvádzali pri osobnom podaní návrhu) v jednom vyhotovení. Nakoniec celé podanie elektronicky odošlete.
Elektronický zápis s.r.o. je o polovicu lacnejší.
Porovnanie osobného a elektronického zápisu s.r.o. do obchodného registra v roku 2019
Osobné podanie návrhu na zápis s.r.o.
Elektronické podanie návrhu na zápis s.r.o.
Forma realizácie nutné osobne navštíviť registrový súd (prípadne dokumenty poslať poštou) netreba osobne navštíviť registrový súd, návrh sa môže podať z pohodlia domova
Potrebné príslušenstvo - aktivovaný občiansky preukaz s elektronickým čipom (tzv. eID karta), čítačka čipových kariet, aplikácia na prihlasovanie (tzv. eID klient) a balík aplikácií pre kvalifikovaný elektronický podpis (tzv. D.Suite/eIDAS)
Formulár papierový – musí byť vlastnoručne podpísaný, podpis musí byť úradne osvedčený elektronický – musí byť podpísaný zaručeným elektronickým podpisom
Prílohy k formuláru papierové – podpisy na jednotlivých zakladateľských dokumentoch musia byť úradne osvedčené, podávajú sa v dvoch vyhotoveniach elektronické - musia byť podpísané zaručeným elektronickým podpisom, podávajú sa v jednom vyhotovení
Súdne poplatky 300,- eur 150,- eur
Úhrada poplatkov e-kolkami, v hotovosti, platobnou kartou bankovým prevodom alebo poštovou poukážkou
Lehota na vykonanie zápisu s.r.o. do obchodného registra dva pracovné dni odo dňa osobného (poštového) doručenia návrhu súdu a uhradenia súdneho poplatku dva pracovné dni odo dňa elektronického doručenia súdu (nie odoslania) a uhradenia súdneho poplatku
Potvrdenie o vykonaní zápisu a výpis z obchodného registra v listinnej podobe v elektronickej aj listinnej podobe
S.r.o. Štart podnikania

References: súd 
 súd 
 súd 
 súd 
 súd 
 súd 
 súd 
 súd